Jagdish Lad

Jagdish Lad (født 1987 i landsbyen Kundal i distriktet Sangli i delstaten Maharashtra i India, død 30. april 2021 i Vadodara i delstaten Gujarat) var en indisk kroppsbygger. Han representerte India og Maharashtra ved en rekke kroppsbyggerkonkurranser.

Liv og virke

Bakgrunn
Jagdish Lad vokste først opp i Kundal, og flyttet senere til Navi Mumbai. Senere flyttet han til Baroda (senere kalt Vadodara) der han hadde fått stilling for å drive et treningssenter.

Karriere
Lad vant sølvmedalje i en kategori for menn opp til 90 kilo i 2014 WBPF World Championship som ble arrangert i Mumbai. Han vant også sølvmedalje på kroppsbyggerkonkurransen for Mr. India og vant den nasjonale Bharat Shri-tittelen. Han trakk seg tilbake fra profesjonell kroppbygging i 2017.

Død
Lad døde den 30. april 2021 av covid-19 i en alder av 34 år. Han var da under pleie med oksygenstøtte ved et privat sykehus i Vadodara. Han var da den andre indiske konkurransekroppsbygger som døde av covid-19, etter Manoj Lakhan.

Referanser 

Kroppsbyggere
Indere
Personer fra Sangli District i Maharashtra
Personer fra Thane District i Maharashtra
Personer fra Raigad District i Maharashtra
Dødsfall relatert til covid-19 i India